รัฐบาลไทย-ข่าวทำเนียบรัฐบาล-รมช.เกรียง กัลป์ตินันท์ ลงพื้นที่ จ.เลย เตรียมรับมือภัยแล้ง กำชับผู้ว่าฯ เร่งเตรียมแผนป้องกันไม่ให้กระทบภาคการเกษตร และการอุปโภคบริโภคของ ปชช. ในพื้นที่
วันอาทิตย์ที่ 3 ธันวาคม 2566
03/12/2566
รมช.เกรียง กัลป์ตินันท์ ลงพื้นที่ จ.เลย เตรียมรับมือภัยแล้ง กําชับผู้ว่าฯ เร่งเตรียมแผนป้องกันไม่ให้กระทบภาคการเกษตร และการอุปโภคบริโภคของ ปชช. ในพื้นที่
รมช.เกรียง กัลป์ตินันท์ ลงพื้นที่ จ.เลย เตรียมรับมือภัยแล้ง กําชับผู้ว่าฯ เร่งเตรียมแผนป้องกันไม่ให้กระทบภาคการเกษตร และการอุปโภคบริโภคของ ปชช. ในพื้นที่
วันนี้ (3 ธันวาคม 2566) เวลา 14.00 น. ที่ห้องประชุมศรีสองรัก ชั้น 5 ศาลากลางจังหวัดเลย นายเกรียง กัลป์ตินันท์ รัฐมนตรีช่วยว่าการกระทรวงมหาดไทย เป็นประธานการประชุมติดตามการดําเนินงานตามนโยบายของรัฐบาล และภารกิจสําคัญของกระทรวงมหาดไทย โดยมี นายศิริวัฒน์ พินิจพานิชย์ รองผู้ว่าราชการจังหวัด รักษาราชการแทนผู้ว่าราชการจังหวัดเลย หัวหน้าส่วนราชการ นายอําเภอ ผู้บริหารท้องถิ่น ผู้แทนหน่วยงานที่เกี่ยวข้อง เข้าร่วมการประชุมและบรรยายสรุปผลการดําเนินงาน
รมช.เกรียง กล่าวว่า วันนี้ ตนได้รับมอบหมายจากนายกรัฐมนตรีและรัฐบาล ให้ลงพื้นที่จังหวัดเลยอีก 1 จังหวัด ซึ่งเป็น 1 ในจังหวัดกลุ่มภาคตะวันออกเฉียงเหนือตอนบน และเป็นพื้นที่สําหรับการตรวจราชการในการประชุมคณะรัฐมนตรีอย่างเป็นทางการนอกสถานที่ ครั้งที่ 1/2566 เพื่อติดตามการดําเนินงานของรัฐบาลและปัญหาความเดือดร้อนของประชาชนในพื้นที่ โดยในภาคเช้าตนได้ไปติดตามการดําเนินงานของรัฐบาลที่จังหวัดอุดรธานี และบ่ายวันนี้จึงมาที่จังหวัดเลยด้วย ซึ่งตนได้กําหนดประเด็นการติดตามที่สําคัญ คือ การเตรียมความพร้อมรับสถานการณ์ภัยแล้ง นอกจากนี้ยังมีประเด็นการติดตามอื่น ๆ อาทิ การแก้ไขปัญหาความยากจนและปัญหาหนี้นอกระบบ การแก้ไขปัญหายาเสพติด การดูแลความปลอดภัยและอํานวยความสะดวกให้กับนักท่องเที่ยว ด้วย
รมช.เกรียง กล่าวต่อว่า ปัญหาภัยแล้ง ปัญหายาเสพติด ปัญหาความยากจน และปัญหาหนี้นอกระบบ เป็นปัญหาที่ฉุดรั้งความเจริญของประเทศ รัฐบาลภายใต้การนําของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เล็งเห็นความสําคัญและมีความมุ่งมั่นที่จะแก้ปัญหาดังกล่าว จึงได้กําหนดนโยบายเร่งด่วนที่จะกระตุ้นภาคเศรษฐกิจเพื่อ “สร้างรายได้ ลดรายจ่าย ขยายโอกาส”ให้กับประชาชน เพื่อให้ประชาชนสามารถลืมตาอ้าปากได้ ค้าขายสะดวก พัฒนาคุณภาพชีวิตในด้านต่าง ๆ ดังนั้น เพื่อเป็นการเตรียมการ ตนจึงมาติดตามความคืบหน้า พร้อมทั้งมาให้กําลังใจเจ้าหน้าที่ผู้ปฏิบัติงาน โดยให้มีการเตรียมแผนรองรับไว้ล่วงหน้า ซึ่งวันนี้ได้เน้นย้ํากับรักษาราชการแทนผู้ว่าราชการจังหวัดเลย ตลอดจนหัวหน้าส่วนราชการที่เข้าประชุมว่า ในเรื่องการเตรียมพร้อมรับสถานการณ์ภัยแล้ง ตนได้สั่งการให้จังหวัดเลยเฝ้าระวังและติดตามประเมินสถานการณ์อย่างต่อเนื่อง ไม่ให้ประชาชนต้องขาดน้ําในการอุปโภคบริโภค และในภาคการเกษตร และต้องเตรียมกําลังเจ้าหน้าที่ เครื่องจักรกล วัสดุอุปกรณ์ และงบประมาณให้มีความพร้อม เพื่อเข้าช่วยเหลือประชาชนในพื้นที่เสี่ยงภัยแล้ง นอกจากนี้ ยังต้องสร้างความรู้ความเข้าใจการใช้น้ํา ทั้งการอุปโภคบริโภคและการเกษตร รวมทั้งเพิ่มประสิทธิภาพแหล่งน้ําธรรมชาติ แหล่งน้ําชุมชน ธนาคารน้ําใต้ดิน เป็นต้น
ภัยแล้ง เป็นปัญหาสําคัญที่กระทบต่อการดําเนินชีวิตประจําวันของพี่น้องประชาชน ในการอุปโภคบริโภค และในภาคการเกษตรเป็นอย่างยิ่ง ซึ่งในปี 2566 - 2567 ทราบว่าปริมาณน้ําในเขื่อนและอ่างเก็บน้ําของ จ.เลย อยู่ในระดับที่เพียงพอต่อการอุปโภค บริโภค และน้ําเพื่อการเกษตร อย่างไรก็ตาม ขอให้จังหวัดเลย ปภ.จ.เลย ได้เฝ้าติดตามสถานการณ์ สํารวจ ตรวจสอบพื้นที่ที่จะเกิดปัญหาภัยแล้ง เพื่อเตรียมแผนรองรับสําหรับการช่วยเหลือพี่น้องประชาชน เตรียมกําลังเจ้าหน้าที่ วัสดุอุปกรณ์ เครื่องจักรกลต่าง ๆ ให้พร้อมใช้งานอยู่ตลอดเวลา
นอกจากนี้ หากเกิดปัญหาภัยแล้ง ขอให้รักษาการผู้ว่าฯ บูรณาการหน่วยงานที่เกี่ยวข้องทั้งชลประทาน การประปาส่วนภูมิภาค กรมป้องกันและบรรเทาสาธารณภัยจังหวัด/ปภ.ศูนย์เขต และองค์กรปกครองส่วนท้องถิ่น เร่งผลิตน้ําดื่มเพื่อแจกจ่ายพี่น้องประชาชน เพื่อไม่ให้กระทบกับการดํารงชีวิตประจําวัน อีกทั้งเป็นการช่วยประชาชนลดภาระค่าใช้จ่ายในการซื้อน้ําดื่มได้อีกด้วย
ต่อมาในเวลา 16.00 น. ณ วัดอรัญญาวาส บ้านนาแขม ต.นาแขม อําเภอเมืองเลย จังหวัดเลย รมช.เกรียง กัลป์ตินันท์ ลงพื้นที่ตรวจเยี่ยมการบริหารจัดการน้ําในลุ่มน้ําเลย โดยรับฟังการบรรยายสรุปการบริหารจัดการน้ําและสถานการณ์ภัยแล้งของจังหวัดเลย
รมช.เกรียง กล่าวว่า ปัญหาเรื่องน้ําเป็นเรื่องสําคัญ ทั้งเรื่องน้ํากิน น้ําใช้ น้ําเพื่อการเกษตร หน่วยงานภาครัฐต้องเร่งบรรเทาและแก้ไขปัญหาโดยด่วน ซึ่งจากข้อมูลการบรรยายสรุป หลายพื้นที่ยังประสบปัญหาขาดแคลนน้ํา โดยเฉพาะในพื้นที่ตําบลห้วยทราย ตําบลนาแขม อําเภอเมืองเลย ซึ่งตนได้สั่งการให้กรมป้องกันและบรรเทาสาธารณภัย ได้ประสานกับจังหวัด/อําเภอ และหน่วยงานที่เกี่ยวข้อง เพื่อเร่งรัดแก้ปัญหาอย่างเร่งด่วน พร้อมกันนี้ ได้สั่งการให้กรมป้องกันและบรรเทาสาธารณภัยนํารถบรรทุก 6 ล้อ ติดตั้งชุดกรองน้ํา RO สําหรับบริการน้ําดื่มเพื่อชุมชนแบบเคลื่อนที่ มาบริการน้ําดื่มแจกจ่ายให้ประชาชนในพื้นที่ตําบลนาแขมด้วย
ในตอนท้าย รมช.เกรียง กล่าวว่า ตนรู้สึกยินดีที่ได้มีโอกาสมาเยี่ยมพบปะพี่น้องประชาชน และให้กําลังใจเจ้าหน้าที่ผู้ปฏิบัติงาน ที่ได้ช่วยกัน “บําบัดทุกข์ บํารุงสุข” ให้กับพี่น้องประชาชน และขอบคุณผู้ว่าราชการจังหวัดเลย นายอําเภอ หัวหน้าส่วนราชการ ผู้แทนหน่วยงานที่เกี่ยวข้อง ตลอดจนพี่น้องประชาชนที่ได้ให้การต้อนรับอย่างอบอุ่นและนําเสนอข้อมูลการดําเนินงานตามนโยบายของรัฐบาล ซึ่งเป็นประโยชน์อย่างยิ่ง และตนจะได้นําข้อมูลทั้งหมดนี้กราบเรียนนายกรัฐมนตรีและรัฐบาลให้ทราบถึงความคืบหน้าและการดําเนินการในโอกาสต่อไป